Скупштинарима у Франкфурту
Јован Илић 

Скупштинарима у Франкфурту

(Кад оно Ннјемци год. 1849-те на скупштини у Франкфурту дијелише Аустрију, и углавише, да Чешка има бити саставни део будуће велике Ђерманнје).

»Виы грозны на словахъ, попробуйте на дълъ«. 
                                                                                              Пушкин.

Ил' сте сани ил' сте пијани сви ; 
Шта хоћете од нас ви! 
Ви, носоње из Франкфурта тога, 
Ког штујете више него Бога, 
Те на крсту срамно распет би? 
Куда тако наглите слијепо? 
Неситости вашој гдје је крај? 
Туђим добром, еда л' је лијепо, 
Величати славе своје сјај? 
Шта хоћете од сужнога роба, 
Ко ништ' нема до мрачнога гроба, 
Ког му ваше грјешне руке 
Ископаше за стољетне муке? 
Та зар дотле доспеше вам злости 
Да и мртве потресате кости! 
Где су тол'ке земље и градови? 
Где су сиви они соколови, 
Грубијанство што сатари ваше? 
Милион'ма камо браће наше?
Пантијери, 
Кајинова створа! 
Враг по своје најзад доћи мора, 
Па нека вам вашом мјером мјери.

Напомене 

 Ова песма издата у: Подунавка 1848, бр. 42 ;Пјесме 1854; II рукопис.

Извори 

 Јован Илић: Целокупна дела, страна 44 - 45 , Библиотека српских писаца, Народна просвета.

Јован Илић